ทีคิวเอ็มแจกประกันอุบัติเหตุฟรีช่วงสงกรานต์
ทีคิวเอ็มผนึกโทลล์เวย์แจกกรมธรรม์อุบัติเหตุฟรี ช่วงเทศกาลสงกรานต์
14 มี.ค. 2554

ทีคิวเอ็มผนึกโทลล์เวย์แจกกรมธรรม์อุบัติเหตุฟรี ช่วงเทศกาลสงกรานต์
นายอัญชลิน พรรณนิภา ประธานบริหาร บริษัท ทีคิวเอ็ม อินชัวร์รันส์ โบรคเกอร์  เปิดเผยว่า บริษัทฯ ร่วมมือกับบริษัท ทางยกระดับดอนเมืองโทลล์เวย์  เปิดตัวโครงการ  “Tollway Safety Gift มอบความคุ้มครองสร้างสุข” โดยตั้งแต่วันนี้ถึงวันที่ 18 มีนาคม 2554 ผู้ใช้ทางยกระดับอุตราภิมุขหรือโทลล์เวย์ จะได้รับประกันอุบัติเหตุความคุ้มครองท่านละ 50,000 บาท คุ้มครองนาน 3 เดือนฟรี 
บริษัทฯ ตั้งใจที่จะมอบความคุ้มครองให้แก่ประชาชนที่ต้องเดินทางในช่วงเทศกาลสงกรานต์ ที่เสี่ยงต่อการเกิดอุบัติเหตุได้ง่าย โครงการนี้ได้ดำเนินการต่อเนื่องมาเมื่อปลายปี 2553 ที่ได้มอบความคุ้มครองไปแล้วจำนวน 250,000 ราย และเพิ่มอีกรวมเป็น 500,000 ราย ผู้ใช้ทางโทลล์เวย์สามารถรับใบสมัครประกันอุบัติเหตุได้ที่ด่านดอนเมือง ดินแดง อนุสรณ์สถาน และหลักสี่ ซึ่งจะแจกหมุนเวียนสลับกันไป ยกเว้นวันเสาร์และวันอาทิตย์ โดยช่วงเช้าจะแจกที่ด่านดอนเมืองและหลักสี่ ตั้งแต่เวลา 6.30-9.30 น. และช่วงเย็นจะแจกที่ด่านดินแดง และอนุสรณ์สถาน ตั้งแต่เวลา 16.00-19.00 น. โดยกรอกรายละเอียดและส่งคืนพนักงานเก็บค่าผ่านทางที่ประจำอยู่ทุกตู้และทุกด่านของโทลล์เวย์ นอกจากนี้ใบสมัครที่ส่งกลับมาทั้งหมดยังมีสิทธิ์ลุ้นสร้อยคอทองคำมูลค่า 5,000 บาท รวม 12 เส้น โดยจะจับรางวัลในวันที่ 23 มีนาคม